Diari Oficial de la Generalitat Valenciana


Sumari del DOGV 5972, del 11-03-2009 (2009/2753)

RESOLUCIÓ de 6 de març de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre l'Institut Valencià de Conservació i Restauració de Béns Culturals i el Ministeri de Cultura per a la realització de l'Inventari General de Béns Mobles en Possesió d'Institucions Eclesiàstiques.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5972

Data del DOGV
:   11-03-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/2753


Data del document
:   06-03-2009

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Cultura i Esport
    * Institut Valencià de Conservació i Restauració de Béns Culturals
    * administració central
    * ben cultural
    * propietat mobiliària
    * església
    * cooperació administrativa
    * propietat de béns

RESOLUCIÓ de 6 de març de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre l'Institut Valencià de Conservació i Restauració de Béns Culturals i el Ministeri de Cultura per a la realització de l'Inventari General de Béns Mobles en Possesió d'Institucions Eclesiàstiques. [2009/2753]  
L'Institut Valencià de Conservació i Restauració de Béns Culturals i el Ministeri de Cultura han subscrit, després de la tramitació reglamentària, el 16 de setembre de 2008, el conveni de col·laboració per a la realització de l'Inventari General de Béns Mobles en Possesió d'Institucions Eclesiàstiques.  
En compliment del que estableix l'article 8.2 de la Llei de Règim Jurídic de les Administracions Públiques i del Procediment Administratiu Comú, i l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana el conveni esmentat, que ha quedat inscrit en el Registre de Convenis de la Generalitat amb el número 0229/2009, i que figura com a annex d'aquesta resolució.  
València, 6 de març de 2009.- El director general de Relacions amb les Corts i Secretariat del Consell: Ángel Mompó Romero.  
Conveni de col·laboració entre l'Institut Valencià de Conservació i Restauració de Béns Culturals i el Ministeri de Cultura per a la realització de l'Inventari General de Béns Mobles en Possessió d'Institucions Eclesiàstiques  
Madrid i València, 16 de setembre de 2008  
Reunits  
D'una part, el senyor Cesar Antonio Molina Sánchez, ministre de Cultura, en nom i representació del departament ministerial esmentat, en virtut del que estableix l'article 13 de la Llei 6/1997, de 14 d abril, d'Organització i Funcionament de l'Administració General de l'Estat i d'acord amb l'article 6 de la Llei 30/1992, de 26 de novembre, de Régim Jurídic de les Administracions Públiques i del Procediment Administratiu Comú, segons la nova redacció donada per la Llei 4/1999.  
D'una altra part, la senyora Trinidad Miró Mira, consellera de Cultura i Esport de la Generalitat, que actua en qualitat de presidenta de l'Institut Valencià de Conservació i Restauració de bens culturals, en virtut del que disposa l'article 5 de la Llei 5/1999, de 9 d'abril, de Creació de l'Institut Valencià de Conservació i Restauració de Béns Culturals, i en l'exercici de les atribucions que l'esmentada llei li atorga,  
Exposen  
La seua voluntat de col·laborar en la millor protecció del patrimoni històric situat a la Comunitat Valenciana.  
L'àmbit d'aquesta col·laboració se centrarà en la recollida de dades que permeta elaborar l'Inventari General de Béns Mobles en Possessió d'Institucions Eclesiàstiques, situats en la comunitat autònoma esmentada, als efectes de l'article 26 de la Llei 16/1985, de 25 de juny, del Patrimoni Històric Espanyol.  
La celebració d'aquests convenis, el fonament legal dels quals els conté l'article 26 de la Llei 16/1985, de 25 de juny, del Patrimoni Històric Espanyol, en la mesura que afecten béns en possessió d'institucions eclesiàstiques, s'ha d'entendre sense perjudici del que disposa l'article XV de l'Acord entre l'Estat Espanyol i la Santa Seu sobre Ensenyament i Afers Culturals de 3 de gener de 1979, que preveu la participació de l'església en les labors de catalogació dels seus béns.  
Que l'Institut Valencià de Conservació i Restauració de Béns Culturals és una entitat de dret públic, adscrita a la Conselleria de Cultura i Esport de la Generalitat, i que té com a objecte, segons estableix la seua norma de creació, la protecció, la difusió, la conservació i la restauració dels béns culturals integrants del patrimoni cultural valencià.  
En conseqüència, acorden el present conveni, d'acord amb les següents,  
Clàusules  
Primera. És objecte del present conveni la realització de l'Inventari General de Béns Mobles del Patrimoni Històric Espanyol en Possessió d'Institucions Eclesiàstiques i té com a objecte la realització de l'emplenament de les fitxes processades que el Ministeri de Cultura ha elaborat per a la realització de l'Inventari General de Béns Mobles. Les fitxes emplenades es referiran a objectes en què concórreguen les característiques assenyalades en l'apartat 1 de l'articule 26 de la Llei 16/1985, del Patrimoni Històric Espanyol.  
Segona. L'Institut Valencià de Conservació i Restauració de Béns Culturals es compromet a emplenar les fitxes segons el que preveuen les normes específiques elaborades amb aquest fi per la Direcció General de Belles Arts i Béns Culturals.  
Les fitxes en qüestió es referiran a tots els objectes mobles d'interés artístic, històric, paleontològic, arqueològic, etnogràfic, científic o tècnic de singular rellevància que es troben en els immobles la relació dels quals s'hi adjunta, i que ha estat proporcionada per la Conselleria de Cultura i Esport de la Generalitat.  
Tercera. L'Institut Valencià de Conservació i Restauració de Béns Culturals s'obliga a que el nombre de fitxes informatitzades a entregar a la Direcció General de Belles Arts i Béns Culturals serà de 2.800, de les quals 900 seran noves i 1.900 de revisió i correcció de fitxes antigues  
    
Quarta. L'Institut Valencià de Conservació i Restauració de Béns Culturals s'obliga a emplenar cada una de les fitxes amb la informació sol·licitada, en els camps dissenyats en l'aplicació informàtica proporcionada per la Direcció General de Belles Arts i Béns Culturals. La documentació gràfica associada a cada fitxa ha de ser en color, digital en format jpg, amb una resolució mínima de 3 megapíxels. Aquesta informació serà remesa en els CD necessaris.  
L'Institut Valencià de Conservació i Restauració de Béns Culturals s'obliga a enviar una còpia en paper de cada fitxa, inclosa la seua documentació gràfica (en color), dins d'arxivadors de dimensions aproximades de 35x25x10 cm. Cada arxivador ha de contindre, a més, una relació en què es recolliran les fitxes que conté, amb el número assignat per la comunitat autònoma a cada una d'elles, fent menció dels béns catalogats, així com l'any de la campanya a què corresponguen.  
Al titular del bé se li entregarà una còpia impresa en paper de cada una de les fitxes informatitzades i una còpia en paper fotogràfic, en color, de grandària 10x125 cm, de la documentació gràfica associada a cada fitxa.  
A la comunitat autònoma se li entregarà, almenys, còpia digitalitzada en CD que continga totes les fitxes realitzades i la documentació gràfica corresponent.  
En cada fitxa informatitzada, inclosa la seua fotografia digital, així com en les seues còpies impreses en paper, haurà de figurar el número i les sigles assignades per la comunitat autònoma.  
Cinquena. La quantitat que aportarà el Ministeri de Cultura a l'Institut Valencià de Conservació i Restauració de Béns Culturals per cada fitxa emplenada, les fotografies digitals, així com les còpies en paper de la fitxa i de la documentació gràfica associada serà de 43 euros, la qual cosa constitueix una quantitat total de cent vint mil quatre-cents euros (120.400,00 €) a transferir pel Ministeri de Cultura a càrrec del concepte pressupostari 620 del programa 337 C.  
Serà l'Institut Valencià de Conservació i Restauració de Béns Culturals d'acord amb la normativa d'aplicació, qui efectuarà les adjudicacions i les contractacions corresponents.  
Sisena. L'Institut Valencià de Conservació i Restauració de Béns Culturals s'obliga a l'entrega de les fitxes degudament emplenades abans del 31 de desembre de 2008. Aquest termini es podrà prorrogar per un mes amb l'acord previ mutu d'ambdues parts.  
Setena. El present conveni té naturalesa administrativa, sent competent la jurisdicció contenciosa administrativa per a conéixer de les qüestions que sorgisquen entre ambdues parts.  
Huitena. El Ministeri de Cultura es compromet a abonar la quantitat total en una única entrega a partir de la firma del present conveni, mitjançant transferència bancària al compte 2077/0025/52/2709439653 de l'Institut Valencià de Conservació i Restauració de Béns Culturals.  
Novena. El present conveni entrarà en vigor a partir de la seua firma. Per a una millor realització de l'objecte del conveni, les parts podran modificar-lo, de mutu acord.  
En prova de conformitat, el firmen les parts en el lloc i la data indicats més amunt.  
Per l'Institut Valencià de Conservació i Restauració de Béns Culturals,  
Trinidad Miró Mira  
Pel Ministeri de Cultura,  
Cèsar Antonio Molina Sánchez